**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 20. septembra 2013

**Návrh**

**na poskytnutie dotácií v zmysle VZN BSK č. 6/2012 o poskytovaní dotácií z rozpočtu Bratislavského samosprávneho kraja – Naša škôlka – náš kraj**

**Materiál predkladá:**  **Materiál obsahuje:**

PhDr. Gabriella Németh 1. Návrh uznesenia

podpredsedníčka 2. Dôvodová správa

Bratislavského samosprávneho kraja 3. Zoznam žiadostí

4. Zápisnica z Osobitnej komisie

**Zodpovedná:**

PaedDr. Barbora Oráčová, PhD.

riaditeľka kancelárie predsedu BSK

**Spracovatelia:**

Mgr. Katarína Sedliaková

referent kancelárie predsedu

Bratislava

september 2013

N á v r h u z n e s e n i a

**UZNESENIE č. ....... / 2013**

zo dňa 20. septembra 2013

Zastupiteľstvo Bratislavského samosprávneho kraja po prerokovaní materiálu

 **s c h v a ľ u j e**

1. v súlade s § 4 ods. 3 a v spojení s § 10 ods. 2 Všeobecne záväzného nariadenia Bratislavského samosprávneho kraja č. 6/2012 o poskytovaní dotácií z rozpočtu Bratislavského samosprávneho kraja výnimku na podanie žiadosti o poskytnutie dotácie nad 2. 500,- € na projekt „Naša škôlka – náš kraj“.
2. dotácie na bežné výdavky, kapitálové výdavky a refundácie v celkovej výške **150 000 €** z Podprogramu 1.1: Výkon funkcie predsedu, podpredsedov a poslancov zastupiteľstva BSK za účelom financovania projektu „Naša škôlka – náš kraj“ ako projektu mimoriadneho významu, ktorý je spoločným záujmom Bratislavského samosprávneho kraja a miest, obcí a mestských častí v prospech celého územia Bratislavského samosprávneho kraja, v súlade s § 3 písm. a) Všeobecne záväzného nariadenia Bratislavského samosprávneho kraja č. 6/2012 o poskytovaní dotácií z rozpočtu Bratislavského samosprávneho kraja v zmysle stanoviska a odporúčania osobitnej komisie na posudzovanie dotácií takto:

|  |  |  |  |
| --- | --- | --- | --- |
| **Poradové číslo** | **Názov žiadateľa** | **Názov projektu** | **Schválená suma** |
| 1 | Obec Dunajská Lužná | Materská škola - rozšírenie kapacity o 56 detí | 8 000,00 € |
| 2 | Obec Limbach | Zmena funkčného využitia bývalej obecnej reštaurácie na jednu triedu MŠ + klubovne ZŠ | 6 500,00 € |
| 3 | MČ BA - Záhorská Bystrica | Rekonštrukcia triedy v ZŠ a MŠ  | 7 000,00 € |
| 4 | MČ BA - Devínska Nová Ves | Rekonštrukcia priestorov v MŠ J. Smreka 8 na novú triedu - zvýšenie kapacity MŠ o 15 miest | 6 800,00 € |
| 5 | Obec Lozorno | Prístavba pavilónu pre 20 detí MŠ Lozorno | 5 000,00 € |
| 6 | Obec Kráľová pri Senci | Zvýšenie kapacity v MŠ, Kráľovej pri Senci | 7 500,00 € |
| 7 | MČ BA - Rusovce | Nová trieda MŠ v BA - Rusovciach | 6 200,00 € |
| 8 | Mesto Senec | Vybavenie interiéru dvoch nových tried MŠ Kysucká 9, Senec pre 36 detí | 7 000,00 € |
| 9 | Obec Suchohrad | MŠ v Suchohrade - zvýšenie kapacity škôlky zefektívnením využitia existujúcich priestorov | 0,00 € |
| 10 | Obec Vlky | Zvýšenie kapacity MŠ vo Vlkoch | 1 500,00 € |
| 11 | Obec Jakubov | Naša škôlka - náš kraj | 6 500,00 € |
| 12 | Obec Veľké Leváre | Rozšírenie priestorov MŠ | 6 000,00 € |
| 13 | Mesto Modra | Naša škôlka - náš kraj - Aby deti v Modre škôlku mali | 6 500,00 € |
| 14 | Obec Kaplna | Výmena starých skriniek pre deti v šatni a nákup nových postelí pre deti | 3 300,00 € |
| 15 | Obec Sološnica | Rekonštrukcia jednej triedy MŠ Sološnica | 4 500,00 € |
| 16 | Mesto Stupava | Zvýšenie kapacity MŠ v Stupave | 6 000,00 € |
| 17 | Obec Chorvátsky Grob | Rozšírenie kapacity MŠ v Chorvátskom Grobe o ďalšie tri triedy | 8 000,00 € |
| 18 | Obec Láb | Obnova vnútorných priestorov MŠ v Lábe | 5 000,00 € |
| 19 | Obec Kostolište | Prestavba a prístavba MŠ v Kostolišti | 0,00 € |
| 20 | MČ BA - Nové Mesto | Nadstavba MŠ Odborárska pre 48 detí | 7 400,00 € |
| 21 | Obec Vysoká pri Morave | Rozšírenie kapacity MŠ o 4. triedu, zvýšenie počtu detí zo 64 na 87 | 3 000,00 € |
| 22 | Obec Záhorská Ves | Naša škôlka - náš kraj | 3 000,00 € |
| 23 | Obec Hamuliakovo | Zvýšenie kapacity v MŠ | 4 000,00 € |
| 24 | Obec Malinovo | Rekonštrukcia priestorov budovy MŠ - vytvorenie novej triedy za účelom navýšenie počtu detí | 3 500,00 € |
| 25 | Obec Píla | Rekonštrukcia MŠ v obci Píla | 4 000,00 € |
| 26 | MČ BA - Petržalka | Rekonštrukcia priestorov MŠ Lachová 31, Bratislava na zvýšenie kapacity detí MŠ | 5 000,00 € |
| 27 | Mesto Pezinok | Rozšírenie kapacity MŠ na Cajlanskej ulici č. 7 v Pezinku | 4 000,00 € |
| 28 | MČ BA - Karlová Ves | Radosť detí - spokojnosť rodičov | 6 500,00 € |
| 29 | Obec Rohožník | Rozšírenie areálu predškolskej výchovy Rohožník | 6 500,00 € |
| 30 | Obec Budmerice | Zvýšenie kapacity v MŠ | 0,00 € |
| 31 | Obec Plavecký Mikuláš | Naša škôlka - náš kraj | 1 800,00 € |
| **Spolu** | **150 000,00 €** |

**D ô v o d o v á s p r á v a**

 Zákonom č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov sa určuje postavenie samosprávneho kraja ako samostatného správneho celku Slovenskej republiky. Samosprávny kraj je právnická osoba, ktorá za podmienok ustanovených zákonom samostatne hospodári so svojim majetkom a s vlastnými príjmami, zabezpečuje a chráni záujmy a práva svojich obyvateľov. Pri výkone samosprávy sa stará o všestranný rozvoj svojho územia a o potreby svojich obyvateľov. Základným nástrojom finančného hospodárenia, ktorým sa riadi financovanie úloh a funkcií vyššieho územného celku v príslušnom rozpočtovom roku, je rozpočet vyššieho územného celku. Rozpočet je vyjadrením samostatného hospodárenia VÚC.

Podľa ustanovenia § 8 ods. 4 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov (ďalej len „zákon o rozpočtových pravidlách“) môže vyšší územný celok poskytovať dotácie obciam na svojom území ako účasť na financovaní spoločných úloh v záujme rozvoja územia vyššieho územného celku. Podľa ustanovenia § 8 ods. 7 zákona o rozpočtových pravidlách sa také prostriedky rozpočtujú v rozpočte vyššieho územného celku na príslušný rozpočtový rok na konkrétnu akciu, úlohu alebo účel použitia prostriedkov a podliehajú ročnému zúčtovaniu s rozpočtom vyššieho územného celku. Ich poskytnutím nemožno zvýšiť celkový dlh vyššieho územného celku.

Pojem „spoločné úlohy v záujme rozvoja územia vyššieho územného celku“ zákon o rozpočtových pravidlách nedefinuje. Zákon o rozpočtových pravidlách je všeobecnou právnou úpravou, ktorou sa vytvára legislatívny rámec možnosti poskytnutia finančných prostriedkov z rozpočtu vyššieho územného celku obciam na území vyššieho územného celku na realizáciu takých úloh, ktorými sa súčasne napĺňajú úlohy a pôsobnosť vyššieho územného celku vo vzťahu k rozvoju jeho územia. Záležitosti týkajúce sa samosprávnej pôsobnosti obce znamenajú aj všestranný rozvoj územia samosprávneho kraja a potrieb jeho obyvateľov. Ustanovenie § 8 ods. 4 zákona o rozpočtových pravidlách je rámcovou úpravou nadväzujúcou na hmotnoprávne normy upravujúce úlohy a pôsobnosť vyššieho územného celku.

Postup a podmienky poskytovania dotácií z rozpočtu Bratislavského samosprávneho kraja upravuje Všeobecne záväzné nariadenie Bratislavského samosprávneho kraja č. 6/2012 o poskytovaní dotácií z rozpočtu Bratislavského samosprávneho kraja zo dňa 07.12.2012 Podľa ustanovenia § 3 písm. a) Všeobecného záväzného nariadenia možno dotáciu poskytnúť obci, mestu alebo mestskej časti na území Bratislavského samosprávneho kraja, a to ako účasť na financovaní spoločných úloh v záujme rozvoja územia Bratislavského samosprávneho kraja. Podľa § 2 písm. e) spoločnými úlohami sú úlohy, ktorými sa napĺňajú funkcie a pôsobnosť Bratislavského samosprávneho kraja vo vzťahu k rozvoju územia Bratislavského samosprávneho kraja.

Podľa zákona č. 302/2001 Z. z. o samospráve vyšších územných celkov v znení neskorších predpisov (ďalej len „zákon o samosprávnych krajoch“) samosprávny kraj je právnická osoba, ktorá za podmienok ustanovených zákonom samostatne hospodári so svojim majetkom a s vlastnými príjmami, zabezpečuje a chráni záujmy a práva svojich obyvateľov. Pôsobnosť samosprávnych krajov pri výkone samosprávy upravuje ustanovenie § 4 zákona o samosprávnych krajoch ako starostlivosť o všestranný rozvoj územia samosprávneho kraja a o potreby obyvateľov samosprávneho kraja, pritom najmä, okrem iného, podľa § 4 ods. 1 písm. k) a o) zákona o samosprávnych krajoch utvára podmienky na rozvoj výchovy a vzdelávania, najmä v stredných školách, a na rozvoj ďalšieho vzdelávania a spolupracuje s obcami pri tvorbe programov sociálneho a ekonomického rozvoja obcí. Samosprávny kraj v súlade s ustanovením § 7 zákona o samosprávnych krajoch pri výkone svojej pôsobnosti s obcami spolupracuje. Záležitosti týkajúce sa samosprávnej pôsobnosti obce znamenajú aj všestranný rozvoj územia samosprávneho kraja a potrieb jeho obyvateľov.

Obec pri výkone samosprávy podľa § 4 ods. 3 zákona č. 369/1990 Zb. o obecnom zriadení v znení neskorších predpisov, okrem iného, utvára podmienky na vzdelávanie. Úlohy a pôsobnosť Hlavného mesta Slovenskej republiky Bratislavy a jeho mestských častí upravuje zákon č. 377/1990 Zb. o hlavnom meste Slovenskej republiky Bratislave v znení neskorších predpisov; Bratislava vykonáva územnú samosprávu patriacu obci (§ 1a ods. 1), mestské časti Bratislavy vykonávajú samosprávu Bratislavy v rozsahu vymedzenom zákonmi a štatútom Bratislavy (§ 1a ods. 2). Podľa Čl. 38 Štatútu Hlavného mesta Slovenskej republiky Bratislavy v znení jeho dodatkov č. 1 až 8 zriaďujú a zrušujú podľa siete materské školy a zariadenia školského stravovania pre deti materských škôl mestské časti; mestské časti vytvárajú podmienky na výchovu a vzdelávanie detí a vykonávajú správu škôl, ktorých sú zriaďovateľmi a na uskutočnenie výchovno-vzdelávacieho procesu zabezpečuje priestory a materiálno-technické zabezpečenie.

Utváranie podmienok na rozvoj výchovy a vzdelávania v mestách, obciach a mestských častiach na území Bratislavského samosprávneho kraja znamená súčasne aj starostlivosť o rozvoj územia Bratislavského samosprávneho kraja a o potreby jeho obyvateľov.

Povinnosť predložiť Zastupiteľstvu Bratislavského samosprávneho kraja na schválenie finančné príspevky nad 2 500,- €, po predchádzajúcom odporúčaní osobitnej komisie, ktorá bola zriadená Zastupiteľstvom Bratislavského samosprávneho kraja v zmysle Uznesenia č. 40/2010 zo dňa 11. 6. 2010 vyplýva z § 5 ods. 5 Všeobecného záväzného nariadenia č. 6/2012 o poskytovaní dotácií z rozpočtu Bratislavského samosprávneho kraja.

Podľa ustanovenia § 4 ods. 3. Všeobecného záväzného nariadenia podáva žiadateľ žiadosť v sume nad 2. 500,- € najneskôr do 15.11. rozpočtového roka, ktorý predchádza rozpočtovému roku, na ktorý sa dotácia požaduje. Podľa prechodných ustanovení Všeobecného záväzného nariadenia (ustanovenie § 10 ods. 2) podáva žiadateľ žiadosti podľa § 4 ods. 3. Všeobecného záväzného nariadenia, na základe ktorých môže byť poskytnutá dotácia z rozpočtových prostriedkov Bratislavského samosprávneho kraja pre rok 2013, do 25. februára 2013. Zastupiteľstvo Bratislavského samosprávneho kraja môže rozhodnúť o výnimke z tejto lehoty.

Žiadosti o poskytnutie dotácie posúdila dňa 13. 9. 2013 v súlade s § 5 ods. 5 Všeobecného záväzného nariadenia č. 6/2012 Osobitná komisia zriadená Zastupiteľstvom Bratislavského samosprávneho kraja uznesením č. 40/2010. Komisia odporučila Zastupiteľstvu Bratislavského samosprávneho kraja schváliť v súlade s §4 ods. 3 a §10 ods. 2 Všeobecne záväzného nariadenia Bratislavského samosprávneho kraja č. 6/2012 o poskytovaní dotácií z rozpočtu Bratislavského samosprávneho kraja výnimku na podanie žiadosti. Komisia tiež odporučila Z Bratislavského samosprávneho kraja schváliť dotácie na bežne výdavky, kapitálové výdavky a refundácie v celkovej výške 150 000,-€ z Podprogramu 1.1: Výkon funkcie predsedu, podpredsedov a poslancov zastupiteľstva Bratislavského samosprávneho kraja za účelom financovania projektu „Naša škôlka – náš kraj“. Zároveň Osobitná komisia odporúča Zastupiteľstvu Bratislavského samosprávneho kraja, pokračovať v danom projekte aj v roku 2014.

**Na Úrad Bratislavského samosprávneho kraja bolo do 6.9.2013 doručených 31 žiadostí, v sume nad 2 500 €, v celkovej hodnote 227 535,37. Komisia odsúhlasila poskytnutie finančného príspevku pre 28 žiadostí. Suma celkom pre všetky schválené žiadosti je 150 000 €.**

**Komisia pri posudzovaní žiadosti na zasadnutí dňa 13.9.2013 vychádzala zo snahy podporiť v rámci vyčleneného rozpočtu všetkých žiadateľov, ktorí spĺňali požadované podmienky k projektu „Naša škôlka – náš kraj“. V troch prípadoch tieto podmienky neboli splnené.**